AQSh Janubiy Koreya rasmiylaridan Pan Gi Munning akasini hibsga olishni talab qildi

AQSh hukumati Janubiy Koreya rasmiylariga BMT sobiq bosh kotibi Pan Gi Munning akasini hibsga olish bo‘yicha so‘rov bilan murojaat etdi. Bu haqda Manxetten federal sudida prokuror yordamchisi Deniyel Noubl ma’lum qildi, deya xabar beradi Reuters.

Janubiy Koreyada Keangnam Enterprises qurilish firmasi rahbarlaridan biri bo‘lgan Pan Gi San Vyetnamdagi binolar majmuini sotishda korrupsiyaga yo‘l qo‘yishda ayblanmoqda.
Noublga ko‘ra, Qo‘shma Shtatlar Pan Gi San ekstraditsiya qilinishiga erishishni rejalashtirmoqda. Biroq u hanuzgacha qo‘lga olinmadi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.